สร้างอ่างเก็บน้ำแก้น้ำท่วมนายสุวิทย์ เล็กกำแหง นายอำเภอเถิน จ.ลำปาง กล่าวว่า พื้นที่กว่าร้อยละ 60 ใน อ.เถิน เกิดปัญหาน้ำท่วมทุกปี โดยเฉพาะลำห้วยบง หากเกิดฝนตกหนักจะทำให้ปริมาณน้ำเพิ่มขึ้นและไหลเอ่อล้นเข้าท่วมบ้านเรือนราษฎรที่ตั้งอยู่ติดสายน้ำดังกล่าว ในการแก้ไขปัญหาน้ำท่วม ที่อำเภอได้รับการอนุมัติในขณะนี้ และเชื่อว่าจะสามารถบรรเทาปัญหาน้ำท่วมได้ คือ การก่อสร้างอ่างเก็บน้ำขนาดกลางบนพื้นที่บ้านปางกุ่ม หมู่ 4 ต.แม่ปะ ซึ่งเป็นหมู่บ้านที่อยู่บนเนินสูง เนื่องจากที่ผ่านมาหากเกิดฝนตกอย่างหนัก จะทำให้เกิดน้ำป่าไหลมาจากบนหุบเขาและสมทบกับลำห้วยแม่ปะ ไหลเข้าท่วมบ้านปางกุ่ม จากนั้นกระแสน้ำจะเพิ่มระดับความสูง และความเชี่ยวกรากจากเนินสูงและไหลเข้าท่วมใน 4 หมู่บ้านใกล้เคียง ได้แก่ บ้านท่ามะเกว๋น บ้านท่าอุดม บ้านหัวทุ่ง และบ้านแม่ปะ ซึ่งมีราษฎรกว่า 600 หลังคาเรือนอาศัยอยู่อย่างไรก็ตาม หากการก่อสร้างอ่างแล้วเสร็จ จะทำให้อ่างเก็บน้ำดังกล่าวสามารถรองรับน้ำป่าที่ไหลมาและจะไม่ไหลเข้าท่วมบ้านเรือนราษฎรอีก แต่ขณะนี้โครงการก่อสร้างดังกล่าว ทราบว่ายังติดปัญหาในเรื่องการขออนุญาตใช้พื้นที่อุทยานแห่งชาติจากกรมป่าไม้ หากการขออนุญาตผ่าน ก็จะดำเนินการขั้นตอนต่อไปทันที
ใครคือผู้สร้างอ่างเก็บน้ําแก้น้ําท่วม จ.ลําปาง 
นายสุวิทย์ เล็กกําแหง